
Pasidunggan ang nagahilapit 
nga ika-50 nga anibersaryo sang NDFP 


a palaabuton nga ika-24 sang Abril, saulugon naton ang ika-50 nga ani- 

bersaryo sang National Democratic Front of the Philippines (NDFP), ang 

malapad nga alyansa nga nagahiliusa sa mga rebolusyonaryo nga orga- 
nisasyon masa nga nagasulong sang pungsodnon-demokratiko nga kahublagan 
kag nagasuporta sa armado nga paghimakas. 


Gintukod ang NDFP pito ka bu- 
lan matapos nga ginpatuman ni 
Marcos I ang laye militar, isa sa pi- 
nakamadulom nga bahin sa kasaysa- 
yan sang pungsod. Nagserbe ang 
NDFP bilang nagadaba-daba nga su- 
lo nga naghatag sang kasanag sa 
banas sang militante kag rebolusyo- 
naryo nga pagbato. Ginpabakod 
sang NDFP ang kaisog kag kabubut- 
on sang pumuluyo nga magmadina- 
lag-on sa banas sang paghimakas 
padulong sa masanag nga bwas- 
damlag. 

Gintukod ang NDFP Preparatory 
Commission sa inisyatiba sang par- 
tido agud tipunon ang mga organi- 
sasyon masa nga napilitan nga mag- 
hulag sang likom tungod sa pagpa- 
panaog sang pasista nga diktadura. 
Ginhanda sini ang manipesto sang 
NDFP kag ang 10-ka-punto (sang 


ulihi nangin 12-ka-punto) nga prog- 
rama nga nangin bugkos sa malapad 
nga pumuluyo. Sa paglabay sang pa- 
nahon, amat-amat nga nahiliusa sa 
NDFP ang mga organisasyon nga 
kontra-diktadura. 

Wala nagdugay, ang NDFP ang 
nagserbe nga ubod sang mga paghi- 
makas masa kag sa dalayon pagaki- 
lalahon sa bug-os nga pungsod kag 
kalibutan bilang tiglawas sang pu- 
muluyong Pilipino nga nagapakigba- 
to. Natukod kag nagpatapo sa NDFP 
ang iban pa nga likom nga pungsod- 
non demokratiko nga organisasyon 
masa. Ginabug-os ini subong sang 
18 ka organisasyon nga nagatigla- 
was sa nagkalain-lain nga mga prog- 
resibo kag demokratiko nga sahi kag 
sektor nga ginhiliusa sang rebolu- 
syonaryo nga katuyuan nga tapuson 
ang paghari sang imperyalismo, 

pyudalismo kag burukrata kapitalis- 
mo. 

Ang NDFP subong ang pinaka- 
konsolidado nga bahin kag pinaka- 
salsalon nga taludtod sang pung- 
sodnon nagahiliugyon nga prente. 
Ini isa ka nagahiliugyon nga prente 
para sa rebolusyonaryo nga arma- 
dong paghimakas. Matuod nga ang 
NDFP ang taming sang pumuluyo, 
samtang armas nila ang Bag-ong 
Hangaway sang Banwa. Nagatubod 
diri ang malapad nga suporta pam- 
pulitika kag materyal para sa BHB 
kag rebolusyonaryong kahublagan. 
Paagi sa NDFP kag sang organisa- 
syon nga ginabug-os sini, nag-ang- 
kon sang malapad nga pagkilala sa 
armado nga paghimakas bilang ma- 
katarunganon nga porma sang pag- 
bato sa pasista nga paghari sa ida- 
lom ni Marcos kag sang mga nagsu- 
nod nga pseudo-demokratiko nga 
rehimen. 

Sa padayon nga pagsulong sang 
inaway banwa sa bug-os nga pung- 
sod, nagtubo ang mga organo sang 
gahum pampulitika sa kaumhan, ang 
binhi sang Demokratiko 
nga Gubyerno sang Pumu- 
luyo sang Pilipinas. Tigla- 
was ini sa kabug-usan 
sang NDFP sa pagpakig-a- 
ngot sa mga kahublagan, 
banwa kag gubyerno sa 
iban nga pungsod. Maayo 
nga napadayon kag napa- 
dala sang NDFP ang inte- 
res sang pumuluyong Pili- 
pino sa pagpakighinun-a- 
non pangkalinong sa Gub- 
yerno sang Republika sang 
Pilipinas halin 1987 nga 


nagtalakay sa makatarunganon nga 
mga demanda sang pumuluyo kag 
nagbunga sang pila ka bilidhon nga 
mga kasugtanan. Madalom ang kabi- 
lidhon sa kasaysayan sang nagahila- 
pit nga anibersaryo sang NDFP. Na- 
gasimbolo ini sang masobra lima ka 
dekada sang wala untat nga paghi- 
makas sang pumuluyo para sa pung- 
sodnon nga kahilwayan kag matuod 
nga demokrasya. Ang sobra nga 
pag-antus sang mayorya sang ma- 
sang Pilipino sa idalom sang naga- 
luntad nga papet kag pasista nga re- 
himen US-Marcos II ang nagatulod 
sa kakinahanglanon nga ilabi pa pa- 
baskugon kag palapnagon ang NDFP 
kag mga kaupod sini nga organisa- 
syon, ang mga paghimakas masa kag 
ang rebolusyonaryong armado nga 
paghimakas sa bug-os nga pungsod. 

Lunod-patay ang pagluhod ni 
Ferdinand Marcos Jr. sa geopuliti- 
kal, pang-ekonomiya kag pangmilitar 
nga interes sang imperyalismong US. 
Kahilwayan, palangabuhian kag ka- 
buhi sang mga Pilipino ang ginahalad 
niya kabaylo sang kapital, suporta 
militar kag mga pautang. 

Sa padayon nga pagduso ni 
marcos sang mga neoliberal nga pa- 
takaran, wala-tuo ang pagkamol kag 
pagsigpot sang mga dumuluong mo- 
nopolyo kapitalista sa mga ginaku- 
haan sang palangabuhian sang ma- 

Ang Ang Bayan ginabantala 
sa lenggwahe nga Pilipino, Bisaya, 
loco, Hiligaynon, Waray, Ingles kag 
Espanyol. Nagabaton ang Ang Bayan 
sang mga kontribusyon sa porma 
sang mga artikulo kag balita. 
Ginabuyok man ang mga bumalasa 
nga magpaabot sang mga saway 
kag rekomendasyon 


sa ikauswag sang aton pahayagan. 


Ang Ang Bayan ginabantala duha ka beses kada bulan 
sang Komite Sentral sang Partido Komunista ng Plipinas 

sang anakbalhas. Ginadagit kag gi- 
nakawat ang mga kabukiran, mala- 
pad nga kadutaan, bisan ang mga 
kadagatan. Ginawasak ang palibot, 
kag ginatabog kag ginadalukan ang 
masang mangunguma, mangingisda 
kag iban pa nga anakbalhas sa ila 
palangabuhian. Agud engganyuhon 
mangapital ang mga dalagku nga 
dumuluong kapitalista, nagapabu- 
ngol-bungol siya sa panawagan para 
sa dugang nga sweldo sang mga ma- 
mumugon kag mga ordinaryo nga 
trabahante sa atubang sang wala- 
untat nga pagtaas sang presyo sang 
pagkaon kag mga balaklon. 

Sa 'idalom sang Enhanced 
Defense Cooperation Agreement 
(EDCA), sunud-sunoran si Marcos sa 
imperyalismong US sa pagbukas 
sang dugang nga apat ka lokasyon 
(halin lima) para sa pagtukod sang 
mga base militar kag pasilidad sang 
US. Duha sini yara sa Cagayan, isa 
sa Isabela kag isa sa Palawan. Du- 
gang nga piyesa ang mga ini sa 
estratehiya sang US nga palibutan 
kag hangkaton ang imperyalista nga 
karibal sini nga China. kabahin ang 
Pilipinas sang ginatawag sang US 
nga "First Island Chain" ukon 
angtanay sang mga isla kung sa diin 
nagatukod ini sang lambat sang mga 
lunsaran sang misayl nga nagataya 
sa China. Tungod sa EDCA, mahimo 

nga mag-tago ang US sang mga ar- 
mas nukleyar ukon bisan ano nga 
mga armas nga indi mahibal-an 
sang mga Pilipino. Ginadalahig sang 
mga ini ang mga Pilipino sa gyera 
nga indi man ila, kag ginahimo nga 
posibleng target ang Pilipinas sang 
ano man nga aksyon ukon kontra- 
aksyon sang China. 

Sa atubang sang mga ini, kina- 
hanglan gid nga isahon ang pumulu- 
yong Pilipino sa idalom sang haya- 
hay sang patriyotismo kag matuod 
nga demokrasya, agud pangapinan 
ang kabuhi kag kahilwayan sang 
pungsod. Dapt nga maghimakas sa 
tanan nga posible nga patag sang 
pagbato, pahulagon ang pinakama- 
dako nga isip sang pumuluyo, kag 
ipakita ang ila nga kusog nga bag-u- 
hon kag ipagkit ang kaugalingon nga 
banas sang kasaysayan. 

Indi matupungan ang paga- 
tungdan nga papel sang NDFP agud 
tipunon ang kusog sang pumuluyo 
kag tugahon ang gamhanan nga 
unos sang protesta kag pagbato. 

Dapat ubos-kusog nga palapna- 
gon kag isahon ang pumuluyo sa ba- 
sehan sang pungsodnon-demokrati- 
ko nga programa sang NDFP. Naga- 
panguna ini nga nagatutok sa pag- 
tapos sang nagahari nga sistema 
nga malakolonyal kag malapyudal, 
kag sa paghilway sang pungsod ha- 
lin sa dumuluong nga paghari kag 
kontrol. Ini ang sandigan nga kun- 
disyon agud bag-uhon ang dalagan 
sang kapalaran sang mga Pilipino, 
tapuson ang ginatus-ka-tuig nga 
kasaysayan sang pagpamigos kag 
pag-antus, kag dalhon ang pumulu- 
yo sa bag-o nga kapitulo sang pag- 
sulong kag kauswagan. 

Wala sang kapareho ka pait ang 
handum sang pumuluyong Pilipino 
para sa matuod nga kahilwayan kag 
demokrasya. Indi ini mapapas sang 
bisan sang brutal nga terorismo 
sang papet nga estado. Magkuha ki- 
ta sang kusog kag inspirasyon sa li- 
nibo ka Pilipino nga naghalad sang 
ila nga kabuhi sa ginatos-ka-tuig na 
nga rebolusyonaryong paghimakas. 
Bug-os tagipusuon naton nga ihalad 
ang tanan agud alagaran ang pumu- 
luyo. [as] 

Sunud-sunod nga taktikal nga opensiba sang 

BHB sa Masbate 


Gari nga gerilyang aksyon ang 
ginlunsar sang mga yunit sang Bagong 


Hukbong Bayan (BHB)-Masbate sadtong 
ulihi nga bahin sang Marso. Kabahin ang 
mga ini sang pagtinguha sang hangaway 
sang banwa nga pangapinan ang masang 
Masbatenyo kag tay-ugon ang nagaluntad 


nga paghari militar sa prubinsya. 


Indi magnubo sa 20 ka pwersa 
sang berdugo nga 2nd IB, CAFGU kag 
mga pulis ang napatay sa apat ka ak- 
syon gerilya sang mga Pulang hanga- 
way sa tatlo ka banwa sang prubinsya. 

Una sa serye ang koordinado nga 
aksyon gerilya sa barangay Locso-an, 
Placer kag barangay Gaid, Dimasa- 
lang sadtong Marso 22. Napatay sa 
mga armadong aksyon ang 10 ka tro- 
pa sang 2nd IB kag pulis samtang indi 
magnubo sa pito ang pilason. Pila sa 
mga pilason ang napatay man sa da- 
layon. Sadong Marso 24, ginpalukpan 
sang mga operatiba sang BHB ang 
detatsment sang CAFGU sa Barangay 
Manlut-od, Placer. Ginpatigayon ang 
operasyon sang alas-11 sang gab-e 
nga ginkakibot sang mga armado nga 
pwersa sang kaaway sa detatsment. 
Apat ka suldado kag tinawo sang 
CAFGU ang napatay. Ginwasak man 
sang mga operatiba sang BHB ang 
tatlo ka kubo sang nasambit nga de- 
tatsment. 

Ginsundan ini sang isa pa ka ope- 
rasyon nga demolisyon sadtong Mar- 
so 27 sang BHB sa Barangay Marcel- 
la, Uson batuk sa Task Force sagio 
nga gintukod ni Marcos Jr. Samtang, 


ginreport sang yunit ang aktibo 
nga depensa sini batuk sa naga-atake 
nga pwersa sang 2ng IB sa Barangay 
Villahermosa, Cawayan sadtong Mar- 
so 20. 

Napatay diri ang kumander sang 
naga-atake nga yunit sang AFP. 


Paglapas sang AFP sa internasyu- 
nal nga makitawhanon nga laye 

Sa tunga sang mga aksyon gerilya 
sang BHB, nagpalapnag sang kabuti- 
gan ang AFP nga nang-atake kuno 
ang BHB lapit sa eskwelahan. Ginasu- 
lit-sulit pa sang tiglikom sang De- 
partment of Education (DepEd) nga si 
sara Duterte ang kabutigan nga ini. 

Ang matuod, layo sa sibilyan nga 
populasyon kag mga eskwelahan ang 
nahitabo nga mga inaway sa tunga 
sang BHB kag AFP. pero tungod sa 
sobra nga kakibot kag kahadlok, nag- 
dinalagan ang mga pwersa sang 2nd 
IB kag nagpalupok sa sulod sang mga 
eskwelahan sa duha ka barangay. 
Sadtong Marso 20, nagpalupok sang 
pusil kag nagpalupok sang M203 ang 
mga suldado lapit sa Villahermoso 
national High School sa Cawayan. 


Ambus, ginlunsar sang BHB sa Albay kag Quezon 


GIN-AMBUS KAG NAPATAY sang Bagong Hukbong Bayan (BHB)-Albay 
ang isa ka pulis tigpanilag sa Sityo Agna, Homapon, Legazpi City sad- 
tong Abril 5. Nakuha sa iya ang isa ka 9mm nga pistola. 

Sa Quezon, ginbantayan sang BHB ang 85th IB sa Barangay Vista 


Hermosa, Macalelon sadtong Marso 24. Duha ang kaswalti sa 85th IB. 
Samtang, apat ang napatay kag tatlo ang napilasan sa 10th Special 
Action Battalion sang PNP sa aktibo nga depensa sang BHB-Mindoro sa 
Sityo Naksib, Barangay Sta. Cruz, Bongabong, Oriental Mindoro sad- 
tong Marso 15. 

af Sadto naman Marso 22, 
nag-atras sa Locso-an na- 
tional High School ang tropa 

sang militar kag pulis matapos 
maengkwentro ang BHB. Naghatag 
ang mga insidente nga ini sang sobra 
nga kahadlok sa mga estudyante kag 
manunudlo. 

Ginsunlog sang Pambansang Ka- 
tipunan ng mga Magbubukid (PKM) 
sa isla ang nalapta nga tropa sang 
AFP-PNP-CAFGU nga kuno "mga ta- 
lawit" kag "nagakurog ang tuhod." 
Ginagamit nila ang mga sibilyan, bi- 
san mga bata bilang panaming agud 
indi sila pag-atakehon sang BHB. 

Samtang, gin-aresto sang mga 
pulis ang apat ka sibilyan sa banwa 
sang Cawayan sa akusasyon nga 
"ginabaton" nila ang mga Pulang 
hangaway sa ila nga mga panimalay 
isa ka adlaw antes ang inaway. Gin- 
pasakaan ang apat sang kaso nga 
pagpatay. 

Agud padayon nga maglapnag 
sang kahadlok kag kapintas sa pru- 
binsya, nagbubo sang dugang nga 
500 ka tropa ang AFP sa tabon sang 
pagpangapin sa kaayuhan sang mga 
estudyante kag manunudlo. Dugan 
gang mga ini sa indi magnubo sa li- 
ma ka batalyon nga militar kag pulis 
nga sang una pa nagapasanyog sang 
terorismo sa kubay sang masang 
Masbatenyo. 

Base sa BHB-Masbate, katuyuan 
sang bag-o deploy nga tropa militar 
nga protektahan ang interes sang 
dalagku nga negosyo, kumpaniya sa 
mina kag mga proyekto nga ekotu- 
rismo nga nagapanghalit sa kaayu- 
han sang masang Masbatenyo. W 


Wawa-Tayabasan Dam, salot 
sa kinaiyahan kag pumuluyo sang Rizal 


[ sa ka suldado ang napatay sang gin-ambusan sang Bagong Hukbong Bayan 
(BHB)-Rizal ang mga tropa sang 80th IB nga nagserbe nga gwardya sang 
Wawa Bulk Water Supply Project, gintawag nga Wawa-Violago Dam sa lokali- 
dad. Natabo ang ambus sa Sityo Karayupa, Barangay San Rafael, Rodriguez 
sadtong Marso 31. Ginsundan pa ini sang aktibo nga depensa sang BHB sad- 
tong Abril 1 sa Sityo Makopoy, Barangay Mascap, Rodriguez kung sa diin duha 


ka suldado sang 2nd ID ang napatay. 


Sugod pa sang Pebrero nag-ope- 
rasyon ang mga suldado sa mga ba- 
rangay nga sakop sang Wawa-Taya- 
basan Dam nga mayor nga bahin 
sang Wawa Bulk Water Supply 
Project. Lapnagon ang pagpang-ipit 
kag pagpanilag sa mga residente nga 
nagapamalabag sa proyekto kag na- 
gapamalibad nga maghalin sa ila gi- 
napuy-an kag gina-umhan. Ang Wa- 
wa Bulk Water Supply Project ang 
proyekto sang Wawa JVCo, magka- 
himbon ang dalagku nga burgesya 
kag kroni nga si Enrique Razon Jr. 
kag Oscar Violago sang San Lorenzo 
Ruiz Builders and Developers. 

Dasig ang pagtukod sang duha 
ka dam. Sadtong Hunyo 2022, gin- 
pasuguran ni Razon ang Tayabasan 
Weir (laba nga dam nga may kataa- 
son nga 25 metro) nga Phase I sang 
proyekto. Ginaratsada subong ang 
konstruksyon sang mas dako kag 
mas mapanghalit nga Upper Wawa 
dam nga nagalangkob sa dutang pa- 
lanubli-on sang Dumagat/Remonta- 
do. Wala sang untat nga 24 oras nga 
ginabuldoser ang mga ulumhan sa 
palibot sang proyekto. Padayon man 
ang pagbomba sa kabukiran. 


w? 


Magasuplay ang duha ka dam 
sang halos 600 milyon ka litro nga 
tubig kada adlaw sa Manila Water 
Corporation, isa sa duha ka kunse- 
syuner sang mainom nga tubig sa 
Metro manila. Ang kumpaniya nga 
ini nga batug sa kapalpakan sa ser- 
bisyo kag taas nga sukot ang gina- 
panag-iyahan man ni Razon. 

"Nagsugod sadtong isa ka tuig 
pa ang pilit nga pagbakal (sang 
JVCo) sang mga duta nga ilistaran 
kag ulumhan," pahayag sang isa ka 
residente sa lugar. "Sa pila ka bahin 
sang San Rafael madamo na ang na- 
pilitan nga magpabayad tungod sa 
pagpang-ipit sa ila." Dugang pa ni- 
ya, ang iban nga nagbaligya ang 
nagbakal sang duta sa iban nga sityo 
nga pagasakupon gihapon para sa 
proyekto. "Nalusno sila tungod nga 
nasakop gihapon sila sa ila nga pa- 
gasaylohan. " 

Ang ayo sang JVCo sa mga ma- 
ngunguma ang P50 kada metro 
kwadrado lang ukon P500,000 kada 
ektarya. Lain pa ini sa bayad sa ila 
nga humayan, pananom kag balay. 
Pero may mga mangunguma nga gin- 
ipit para magbaton sang bayad nga 


mas nubo pa diri. Sa kahadlok nga 
palayason sila nga wala bisan sing- 
ko nga makuha, nagpasugot sila bi- 
san malain ang ila buot. Rason sang 
kumpaniya, duta nga pampubliko 
ang ginapatindugan sang ila mga 
balay kag ulumhan amo ina nga wa- 
la sila sang kinamatarung diri. 

Luwas pa sa mga mangunguma 
kag tumandok, dako ang epekto 
sang proyekto sa palangabuhian 
sang mga nagasalig sa lokal nga tu- 
rismo sa Wawa Dam sa Montalban 
kag mga hiking trail sa San Mateo. 
Linibo ka lokal nga turista ang na- 
gakadto diri tungod malapit lang ini 
sa Metro Manila. Yara ini sa tunga 
sang Mt. Pamitian kag Mt. Binaca- 
yan kag may yara sang madamo nga 
gorge kag kweba nga lagawan sang 
mga mapinalanggaon sa kinaiya- 
han. Alagyan man ini padulong sa 
Mt. Purro, Barumbibit Falls, Balon, 
Lanawa kag Kapananan, mga gina- 
agyan nga dalan sa Sierra Madre. 

Sugod Marso sadtong nagligad 
tuig, ginpunggan na sang JVCo ang 
turismo sa Wawa. Lubos ini nga na- 
ka-apekto sa mga residente nga na- 
gatrabaho bilang mga tourist guide. 
Sa Casile pa lang, may yara na sang 
55 ka tourist guide. Nagaganar sila 
sang adlawan nga abereyds nga 
P1,000 halin lunes tubtob Biyernes, 
kag abereyds nga P2,000 kada Sa- 
bado kag Dominggo. Sa sulod sang 
isa ka tuig, mahimo maglab-ot sa 
P469,000 ang sarang nga maganar 
sang isa ka tourist guide. Magluwas 
sa mga tourist guide, nagakawad-an 
man sang palangabuhian ang mga 
tag-iya sang mga cottage, bangkero 
kag mga drayber sang traysikol nga 
nagasalig sa lokal nga turismo. Indi 
malayo sa maganar sang tourist 
guide ang ginaganar nila. 

Kalabanan sa ila ginbayaran na 
sang kumpaniya sang P100,000 ka- 
da isa para biyaan ang lugar. Isa sa 
apat ka bahin lamang ini sa paga- 
ganaron nila kung magapabilin sila 
sa lugar. [ab] 

Mga armado nga aksyon sang BHB-Negros 


G inlunsar sang Bagong Hukbong Bayan (BHB)-Central Negros ang tatlo ka 
gerilya nga aksyon sadtong ikaduha nga bahin sang Marso bilang sabat 


sa dugang nga pwersa militar sa isla. 


Sadtong Marso 20, ginpalukpan 
sang BHB ang detatsment sang 7th 
Regional Mobile force Battalion sa 
Sityo Hinugpayan, Barangay Luz, 
Guihulngan City, Negros Oriental. 
Napilasan diri ang duha ka pulis. Gin- 
palukpan man sang BHB ang de- 
tatsment sang 62nd IB sa Barangay 
Sikatuna Proper, Isabela, Negros 
Occidental sa amo man nga adlaw. 

Samtang, duha ka malip-ot nga 
armas ang nakuha sang BHB halin sa 
mga armado nga maton kag manog- 
agaw sang duta sa Sityo Manlama, 
Barangay Montilla, Moises Padilla, 
Negros Occidental sadtong Marso 30. 


Lapnagon nga militarisasyon 

Ginbalikan sang BHB-negros ang 
gintukod nga task force ni Ferdinand 
Marcos jr. nga para kuno "ipabilin 
ang kalinong kag katawhay" sa bug- 
os nga isla. gingamit sang rehimen 
ang pagpatay kay Negros Oriental 
Governor Roel Degamo sadtong Mar- 
so para mag-deploy diri sang dugang 
nga pwersa militar. Sigurado nga ma- 
gadala ini sang lapnagon nga teroris- 
mo kag kahangawa sa lugar. 

Una nga ginmando sang rehimen 
Marcos sadtong marso 10 ang pagtu- 
kod sang task force nga pagalakipan 
sang duha ka brigada kag anom ka 


batalyon sang PNP kag AFP. Ginhimo 
nga pormal ang kasuguan sang gin- 
pirmahan niya ang Administrative Or- 
der No. 6 sadtong Abril 3. 

Gindugang sa isla ang 50-katawo 
nga katapo sang light Reaction Com- 
pany, yunit nga ginhanas sang US kag 
upod sa pagsabwag sang kahangawa 
sa Marawi City. 

Nag-abot man sadtong Marso sa 
Negros halin sa Bohol ang 47th IB. 
Ang kamanduan ni Marcos ang nag- 
patong sa Memorandum No. 32 sang 
rehimen Duterte nga nagresulta sa 
makasiligni nga mga krimen batuk sa 
pumuluyo sang Negros. 

Kabahin diri ang madamuan nga 
pagpatay sa mga mangunguma sa 
gintawag nga oplan sauron 1 kag 2 
sadtong 2018 kag 2019. [29] 


Matambok ang duta sa NCMR para sa armadong rebolusyon 


O: anibersaryo sang Bagong Hukbong Bayan (BHB) sadtong Marso 29, gin- 
tahasan sang Komite sang Partido komunista sang Pilipinas sa North 
Central Mindanao sa mga yunit sang BHB sa idalom sini nga pahugton ang 
uyat sa mga prinsipyo sa gerilyang pakig-away. Panawagan sini ang paglunsar 
sang mga taktikal nga opensiba kag pagpaslaw sa nakapokus nga mga opera- 


syon sang kaaway. 


Sa nagligad nga lima ka tuig, gin- 
atubang sang PKP kag BHB-NCMR ang 
baskog nga operasyon sang Armed 
Forces of the Philippines nga may ka- 
tuyuan nga dugmukon ang rebolusyo- 
naryo nga kahublagan sa rehiyon. 
Nag-gamit ini sang madamo nga tropa 
kag moderno nga mga armas pareho 
sang drone, fighter jet, helikopter kag 
artileri. Tingkad ang terorismo sang 
estado sa rehiyon, kung sa diin nangin 
ugali sang estado ang dakpon, iditine 
kag ipaidalom sa grabe nga presyur 
ang rebolusyonaryo nga mga iloy kag 
ila mga kabataan, pagpanghadlok kag 
pagpasaka sang himo-himo nga kaso 
sa mga pamilya sang mga martir nga 
hangaway, pagpatay sa mga sibilyan, 
pagpamahog kag pagpangransak sa 
mga balay sang mga masa, iligal nga 
detensyon, pagpugong sa pagkaon, 
kag madamo pa nga paglapas sa taw- 
hanon nga kinamatarung. 


ANG BAYAN Abril 7, 2023 


Ginahimo ang tanan nga ini sa tu- 
nga sang krisis sa palangabuhian sang 
pumuluyo nga nagtuga sang lapnagon 
nga gutom kag kapigaduhon sa rehi- 
yon. Lapnagon ang pagpalayas sa mga 
mangunguma kag pagpang-agaw sang 
ila mga ulumhan para sa ekspansyon 
sang mga komersyal nga plantasyon. 
Kabahin diri ang pagtabog sang mga 
mangunguma sa Malitbog, Bukidnon 
agud hatagan ligwa ang plantasyon 
sang kamoteng-kahoy sang San Miguel 
Foods Inc, pagdemolis sa mga mangu- 
nguma sa Balingasag, Misamis Orien- 
tal para sa ekspansyon sang planta- 
syon sang pinya sang Del Monte: kag 
madamo pa sang iban. Lapnagon ang 
pagpang-ipit subong sa mga barangay 
sang Manalog, Kibalabag, Silae kag 
Miglamin sa Malaybalay City tungod 
sa plano nga pagpang-agaw sang Del 
Monte sa 6,000 ektarya nga duta nga 
plano sini nga himuon plantasyon sang 


pinya, kapayas kag abokado. 

Dugang nga paantus sa mga ma- 
ngunguma ang hagmak nga pagbakal 
sa ila mga produkto samtang naga- 
sumpit ang presyo sang nagapanguna 
nga balaklon. Sa nagligad nga tuig, 
yara sa P22-P26 lang kada kilo ang 
baklanay sang goma. Ang presyo sang 
abaka ang yara sa manubo nga P48- 
P60 kada kilo lang, kag ang mais ang 
yara sa P15-P22 kada kilo. 

Para sa Region X, gintalana sa laye 
ang minimum nga sweldo nga P390 ka- 
da adlaw para sa mga mamumugon nga 
indi agrikultural kag P375 para sa mga 
mamumugon sa agrikultura. Sa aktwal, 
yara sa P250-P300 lang ang ginabaton 
sang mayorya tungod sa iskema nga 
kontraktwalisasyon. Madamo sang ma- 
ngunguma subong sa rehiyon ang pa- 
dayon nga nagaduso sang ila kinama- 
tarung sa duta paagi sa ululupod nga 
bungkalan kag okupasyon, pag- 
kumpronta sa mga negosyo kag agalon 
mayduta kag iban pa nga pamaagi. Ha- 
lin sa mga paghimakas nga ini nagatu- 
haw ang mga kabataan nga bag-ong 
hangaway sang BHB. Ginapamatud-an 
sini nga makatarunganon kag bilidhon 
ang pagrebolusyon sang pumuluyo. m 

Ika-54 anibersaryo sang BHB, ginsaulog 


G insaulog sa bug-os nga pungsod kag mangin sa luwas ang ika-54 nga aniber- 
saryo sang Bagong Hukbong Bayan (BHB) sadtong Marso 29. Ginlunsar ang 
mga aktibidad sa mga larangan gerilya sang BHB, mga sekreto nga pagtipon-tipon 
sang mga alyado nga organisasyon sang National Democratic Front of the Philippi- 
nes (NDFP) sa mga sentro nga banwa, kag mga pulong kag asembliya sa iban nga 
pungsod sang mga nagasuporta nga organisasyon sa inaway banwa sa Pilipinas. 


Sa pahayag sang Komite Sentral 
sang Partido Komunista ng Pilipinas, 
ginpasidunggan sini ang mga dungga- 
non nga martir kag Pulang hangaway 
sang BHB nga naghalad sang ila nga 
kabuhi para sa demokratiko nga rebo- 
lusyon sang banwa. Nanawagan ang 
Partido sa BHB nga "pasaglabon kag 
ilapnag ang kalayo sang inaway banwa 
para sa pungsodnon nga kahilwayan 
kag demokrasya." 

Suno sa Komite Sentral, mabakod 
nga mag-abante kag ginpanginbaba- 
wan sang BHB ang tanan nga disben- 
taha kag mga kapaslawan sa tanan 
nga halintang sa kasaysayan sang 54 
nga tuig nga pagbato sini. "Ginpaslaw 
sini ang sunud-sunod nga kampanya 
sang kaaway nga pagpalibot kag ar- 
mado nga pagpangsumpo," dugang pa 
sang Partido. 

Samtang, sa pahayag sang mga 
komite sang Partido sa North Central 
Mindanao Region, Southern Tagalog 
Region kag Mindoro Island, ginhan-ay 
sini ang mga lokal nga kadalag-an 
sang BHB sa erya nga sakop sang ope- 
rasyon. Nagpagwa man sang pahayag 
ang kumand sang BHB sa isla sang Pa- 
nay, Southern Panay, mga kumand sa 
larangan sa isla sang Negros, Masba- 
te, Camarines Sur kag Camarines Nor- 
te, Batangas, Surigao del Sur kag mga 
sanga sang NDF sa Ilocos, Cavite, La- 
guna, Palawan kag iban pa. 

Ginreport sang kumand sang 
BHB-Central Negros ang nalab-ot sini 
nga kadalag-an sa nagligad nga tuig. 
Naglapad ang ba- 
seng masa sa lara- 
ngan sang pila ka 
pilo kag malab-ot 
sang mga opera- 
syon sini ang indi 
magnubo sa 
400 sityo sa 
walo ka ban- 

wa. Nagarekrut man ini sang mga bag- 
o nga Pulang hangaway halin sa mga 
intelektwal nga kabataan sa kaumhan. 
Padayon man nga nagalapad ang mga 
yunit sang milisya sang pumuluyo sa 
larangan nga ginabug-os subong sang 
ginatos ka mga mangunguma. 

Sa iban nga larangan sa bug-os 
nga pungsod, ginreport sang mga yu- 
nit ang paglunsar sang madamo nga 
bats sang mga Pampartido nga pagtu- 
on, mga serbisyo medikal, kag iban pa 
nga serbisyo pangkatilingban sa mga 
sakop nga erya. Nalunsar ang mga ini 
bisan pa nagapangatubong sila sang 
brutal nga nakapokus nga operasyon 
militar sa mga larangan gerilya. 

Nakatipon-tipon ang mga Pulang 
hangaway kag mga masa sa Camari- 
nes Norte, Central Negros kag South 
Central negros kag iban pa nga lugar 
para sa anibersaryo. 

Sa Eastern Visayas, natigayon ang 
pagsaulog sa pihak sang pagdugang 
sang tatlo ka batalyon sa nagligad nga 
apat ka bulan. Ginpatigayon sang mga 
hangaway ang 21-gun salute para sa 
Kaupod Jose Maria Sison, sa mga na- 
martir nga mga katapo sang Komite 
Sentral kag mga martir sa isla. 

Napadayon sang hangaway kag 
mga masa ang aktibidad nga wala na- 
ka-abot sa mata kag talinga sang kaa- 
way. Nakalunsar sila sang mga pang- 
kultura nga presentasyon kag nagsa- 
lu-salo sa simply nga mga pagkaon. 

Sa Metro manila, naglun- 
sar sang pakilat-protesta 


ang mga katapo sang Katipunan ng 
mga Gurong Makabayan (Kaguma) 
sadtong Marso 25 kag mga miyembro 
sang Kabataang Makabayan sadtong 
Abril 2. Naghiwat naman sang likom 
nga pagtililipon ang mga katapo sang 
Liga ng Agham para sa Bayan. 

Sa mga adlaw bag-o ang aniber- 
saryo, ginpatigayon sang mga alyado 
nga organisasyon sang NDFP ang pag- 
pangsab-it sang mga istrimer, pagpin- 
ta kag pagpanagtag sang mga polyeto 
para sa inaway banwa sa Metro Mani- 
la, Cebu City, sa mga prubinsya sang 
Rizal, Laguna, Iloilo, Agusan del Sur 
kag Surigao del Sur. Sa luwas sang 
pungsod, gintigayon ini sa Ireland. 

Sa iban nga pungsod, ginpangu- 
nahan sang Friends of the Filipino 
People in Struggle (FFPS) ang mga 
porum, talakayan kag pagtililipon sa 
US kag United Kingdom. Nag-upod 
man ang mga grupo halin sa Ireland, 
China kag iban pa. Ginpamatud-an 
sang pag-abante nga ini ang kabuti- 
gan nga pahayag sang National Task 
Force-Elcac sadtong Abril 3 nga duha 
na lang gid ka larangan gerilya sang 
BHB ang aktibo samtang ang 15 nga 
iban pa ang "huyang" na nga mga la- 
rangan. Lutaw nga ginpahayag ni Er- 
nesto Torres Jr, direktor sang 
NTF-Elcac, nga nabungkag sini ang 
ginahambal nga "72 sang kabilogan 
nga 89 ka larangan gerilya" halin 
2018. Liwat naman nga gin-idog 
sang rehimen US-Marcos Jr ang ded- 
layn agud kuno nga ubuson ang ta- 
nan nga mga larangan gerilya sang 
BHB sa katapusan sang 2023. 

SA 


MALIP-OT NGA P U LO N G 


1.8 milyon 


nawad-an sang trabaho (job loss) sadtong 
Enero. Nahagmak ang isip sang mga may 
trabaho halin sa 49 milyon sadtong 
Disyembre 2022 padulong 47.4 milyon. 


Dugang diri, ginpagamay man sang 1.5 milyon ang 
isip sang yara sa kusog pangabudlay, samtang 
nagataas ang isip sang mga wala trabaho sa 153,000 
kag sang mga kulang trabaho sa 458,000. 


20 ka pungsod ang 
V pinakabulnerable sa climate 
change, kabahin na ang Pilipinas. 
Sa 2024, ginatantya nga kinahanglanon 


sang mga pungsod nga ini sang 569 / 
bilyon agud pangbayad sa utang. K 


Ginkuhaan: V20 kag Boston University Global 
Development Policy Centre 


P1.3 bilyon 


ginagahin subong sang US para kay- 
uhon ang paluparan sang Basa Air 
Base sa Clark, Pampanga para sa 


j 


P13.75 trilyon 


kabilogan nga utang sang 
Pilipinas, nga masobra 60% 
sa kabilogan nga lokal nga 
produksyon. 

Para sa 2023, P1.630 trilyon ang 
awtomatiko nga gingahin sa 
pagbayad sini. Mas taas ini sang 
18.65% kumpara sa 2022 kag 


tumbas sa 6.85% sang GDP sang 
pungsod. 


P4.1 
bilyon 


neto nga ganar sang Shell 
Pilipinas sadtong 2022 sa tunga 
sang nagatag-as nga presyo 
sang produkto nga petrolyo kag 
pagsumpit sang implasyon. 


167-ka tuig kag ikaduha 
nga pinakadako nga 
bangko sa Switzerland nga 
tayuyon na nga nahagmak 
sadtong Pebrero matapos ang 
sunud-sunod nga pagkapoto 


ekslusibo nga paggamit sang mga Credit sang kapital, pagbayad sang 
tropa kag eroplano pang-gyera sini. Aa E 

E 1 È 
Isa ini sa mga gintawag nga "EDCA site" Suisse iskandalo kag pag-withdraw 
ukon dumuluong nga base militar nga B k sang $119 bilyong kapital 
gintukod nga wala nangayo permiso sa an ng mga kliyente sini. 


Senado, kabaliskaran sa gintalana sa 
reaksyunaryo nga Konstitusyon 1987. 


W 29.12% 


9 0% sang gatas sa Pilipinas ukon 49.20 milyon pa lang sang 169 
0 ang imported. A milyon nga subscriber ang nakarehistro 


(E tubtob Marso 21. 


Gina-import ang 1.8 milyon ka 
metriko tonelada (bili: $694.51 


Sa amo, nagakahangawa nga madingutan sang 
serbisyo sa komunikasyon ang nagalab-ot sa 


milyon), upod na ang mga gatas 119.8 milyon nga subscribers samtang 
para sa mga lapsag. nagahilapit ang Abril 27, dedlayn sa pagparehistro. 

Mga kahublagan para sa dugang-sweldo, nagapadayon 


S amtang nagahilapit ang Mayo uno, nagadamo ang mga sektor nga naga- 
lunsar sang mga kahublagan agud ipanawagan ang dugang-swel- 


do kag seguridad sa trabaho, kadungan sang pagpanubo sang pre- 
syo sang mga balaklon. Pila sa mga kahublagan ang masunod. 


Ginlunsar sang Kadamay ang 
tuigan nga Kalbaryo sang Imol, ang 
isa ka semana nga hublag sang mga 
imol nga tagasyudad nga natuon sa 
Semana Santa sang Kristyano nga 
pagtuluohan. Isa ka Misa sang Ban- 
wa ang ginhiwat sadtong Abril 2 sa 
Bustillos Church sa Sampaloc, may- 
nila. Dala sang mga imol ang mga 
palaspas kung sa diin nasulat ang 
mga panawagan para sa dugang- 
sweldo, seguridad sa trabaho kag di- 
sente nga pabalay. Sadtong Lunes 
Santo, liwat sila nga nagtipon sa Li- 
wasang Bonifacio sa Maynila para sa 
sweldo kag palangabuhian. Magata- 
pos ang mga aktibidad sang kalbaryo 
sa Pasyon sang Masa sa Abril 4. 

Petisyon para sa dugang-swel- 
do sa Calabarzon. Nagpasa sang 


petisyon sadtong Mar- 
so 27 ang 12 ka ma- 
mumugon sa idalom 
sang Workers Initia- 
tive for Wage Increa- 
se (WIN4WIN) sa wa- 
ge board sang Cala- 
barzon (Region IV-A) 
para sa dugang-sweldo agud 
malab-ot ang unipormado nga P750 
minimum nga inadlaw nga sweldo. Sa 
subong, may nagaluntad nga apat ka 
lain-lain nga minimum nga sweldo sa 
rehiyon. 

Payday Protest. Nagpadulong 
sa pungsodnon nga upisina sang DO- 
LE ang mga mamumugon halin sa 
Unity of Wage Now sa adlaw sang 
panghatagay sweldo (katapusan 
sang bulan) sadtong Marso 31 agud 


, i tay-ugon ang ahensya 
/ | bahin sa panawagan 
| kag petisyon nga pa- 
|. taason ang sweldo. 
| Empleyado nga 
kontraktwal, himuon 
nga regular. Nagprotes- 
ta sadtong Marso 24 ang 
mga empleyado sang gub- 
yerno agud ipanawagan 
ang pagbasura sa Joint 
Circular No. 2 S. 2020 sang 
DBM kag COA nga nagpahat- 
nugot sa mga ahensya sang 
gubyerno nga magkuha sang mga 
trabahante sa mga labor agency. 

Sa subong, may yara sang 
700,000 kontraktwal, kaswal kag na- 
paidalom sa sistema nga job order 
nga mga empleyado sa gubyerno. 
Ginpanawagan man nila ang pagpata- 
as sang sweldo sang tanan nga mga 
empleyado padulong P33,000 kada 
bulan. Ginpatigayon ang protesta sa 
atubang sang upisina sang DBM. 


A 


Internasyunal nga Adlaw sang wala Duta. Nagtipon ang 
mga mangunguma sa atubang sang upisina sang DAR sa 
metro manila bilang pagpakig-isa sa Pangkalibutanon nga 
Adlaw sang Kawad-on sang Duta sadtong Marso 29. Sa bug- 
os nga kalibutan, ginabulubanta 800 milyon ka mangunguma 
ang wala sang kaugalingon nga duta tungod sa kawad-on 
sang matuod nga reporma sa duta kag mga neoliberal nga pa- 
takaran nga nagtulod sa pagpang-agaw kag pagpangawat 
sang mga imperyalista nga kumpaniya sa ila nga mga ulum- 
han, palangisdaan kag duta nga tumandok. Naghiwat man 
sang hublag ang mga mangunguma sang Panay, Bicol kag 
Lupang Ramos sa Cavite. 


Puasa sang mga detenido sa Negros. Nagpuasa ang mga 
detenido pulitikal sa Negros sadtong Marso 30 agud dumdu- 
mon ang ika-4 nga tuig sang "Oplan Sauron 2" kag manawa- 
gan sang hustisya para sa mga biktima sini. Sadtong Marso 
30, 2019, 14 ka mga mangunguma ang ginpatay sang mga 
pulis kag militar sa Canlaon, Manjuyod kag Sta. Catalina sa 
Negros oriental matapos malisyoso sila nga gin-angot sa ar- 
mado nga kahublagan. 


Panawagan sang mga drayber sang dyip, aksyonan. Sa 
Cebu, nagprotesta ang mga drayber sang Piston-Cebu sad- 
tong Marso 31 agud ipanawagan ang pagpanaog ni LIFRB-7 
Regional Director Eduardo Montealto tungod sa kawad-on 
niya sang aksyon sa hambalon bahin sa jeepney phaseout. 

Pangapinan ang Norte. Naglibot sa mga ahensya sang esta- 
do sa metro manila ang mga tumandok kag tigpangapin sa 
tawhanon nga kinamatarung halin sa Northern Luzon sadtong 
Marso 20-21. Ginaduso nila ang pagbasura sa mga hinimo 
nga kaso batuk sa pito ka aktibista nga ginawag bilang NL7, 
pagpa-untat sa pagpamomba sa mga sibilyan nga komunidad 
kag iban pa nga paglapas sa kinamatarung sang pumuluyo sa 
Norte. 


Kabataan kontra ROTC kag pagtaas sang balayran sa 
eskwelahan. Dungan nga nagprotesta ang mga grupo sang 
kabataan sa walo ka eskwelahan sadtong Marso 24 agud pa- 
matukan ang ginaduso nga mandatory ROTC sang rehimen 
Marcos II. Ginpabutyag man sang mga kabataan ang pagpa- 
matok sa nagahana nga pagtaas sang balayran sa eskwelahan 
kag iban pa nga balayran sa mga pribado nga unibersidad. 
Nag-upod sa hublag ang mga estudyante sang Far Eastern 
University, University of Sto. Tomas, Ateneo de Manila 
University, University of the East, kag iban pa nga unibersi- 
dad sa Metro Manila. 


Pribatisasyon sang CENECO, ginpamatukan. Nagprotes- 
ta ang mga empleyado kag konsumedor sang Central Negros 
Energy Cooperative sa Bacolod City sadtong Abril 4 agud 
pamatukan ang pribatisasyon sang serbisyo sang kuryente. 
Base sa ila, magaresulta ini sang pagtaas sa sukot kag malain 
nga serbisyo pareho sa nahitabo sa BACIWA. 

3 sibilyan, gindakop sang militar sa Batangas 


G indakop sang 59th IB sadtong Marso 27 ang tatlo ka sibilyan sa Batangas 
kag gintago sang halos isa ka semana. Pilit nga ginkuha sa atubang sang Me- 
dical Center-Western batangas sa Balayan sila ni Lloyd Descallar, Alfred Manalo 
kag Angelito Balitostos. Si Balitostos, 65 anyos, ang nahitabuan nga nag-agi lang 


samtang ginakuha ang duha nga nauna. 


Sila ni Manalo kag Descallar ang 
mga boluntir sang Sugarfolks Unity for 
Genuine Agricultural reform (SUGAR)- 
batangas. matapos ang pila ka adlaw 
nga pagpangita kag pagduso sang 
grupo sa tawhanon nga kinamata- 
rong, napilitan ang 2nd ID nga akuon 
nga yara sa ila kamot ang tatlo. 

Pwersahan nga pagpasungka sa 
La Union. Pilit nga "ginpasungka" 
sang mga pulis ang apat ka mangi- 
ngisda sang Timek ken Namnaman 
dagiti Babassit a Mangngalap iti La 
Union (TIMEK La Union-Pamalakaya) 
sadtong ikaduha nga semana sang 


Marso. Ang apat ang mga residente 
sang barangay San Manuel Norte, 
Agoo, La Union. Gin-imbetahan sila sa 
presinto agud magbaton kuno sang 
ayuda apang pag-abot nila didto 
ginpresentar sila bilang mga "nag- 
sungka nga rebelde." 

Pagpang-ipit sa mga sibilyan sa 
Negros Occidental. Ginsulod ang ba- 
lay kag gin-interoga sang mga pwersa 
sang 62nd IB sila ni Danilo kag Libeth 
Gerusnda sang Sityo Caliban, Bara- 
ngay Banog-banog, Isabela sadtong 
Marso 26 kag Marso 28. Ginkuhaan 
sang mga sundalo sang piktyur ang 


mga bata sang mag-asawa nga may 
edad 16, 12 kag 5 ka tuig. 

Militarisasyon sa Tondo kag Ba- 
tangas. Nanglabugay sa komunidad 
sang Hapilan kag Aroma sa Barangay 
105, Vitas, Tondo ang ginabulubanta 
90 ka suldado sang 11th IB sadtong 
Marso 9. Naglibot sila agud hibal-on 
ang ginakahamtangan sang mga kata- 
po sang Gabriela kag Kadamay. ang 
Hapilan kag Aroma ang mga komuni- 
dad nga nagapangatubang sa pama- 
hog sang demolisyon agud hatagan 
ligwa ang proyekto nga Skyway 
Extension kag land reclamation. 

Nangbalay-balay man ang 59th IB 
sa Barangay San Isidro Sur, Sto. To- 
mas, Batangas sadtong Marso 12. 
Maigo ang komunidad sang pagatuku- 
ron nga proyekto nga Sto. Tomas- 
Malvar Diversion Road. 


3 ka masakiton nga hangaway sa NEMR, 
hungod nga ginpatay 


TATLO KA MASAKITON NGA pulang hangaway sang Bagong 
Hukbong Bayan (BHB)-Northeastern Mindanao Region ang gin- 
dakop kag hungod nga ginpatay sang Armed Forces of the Phi- 
lippines (AFP). Sadtong Marso 26, gindakop ang mag-asawa 
nga sila ni Dano kag Rosalia Caindoy sa isa ka ospital sa Misa- 
mis Oriental samtang nagapabulong. Ginpagwa nga napatay sila 
sa isa ka engkwentro sa tunga sang AFP kag BHB sa Barangay 
San Juan, Bayugan City, Agusan del Sur pagkasunod nga adlaw. 

Sadtong Marso 29, gindakop man sang AFP si Emanuel Lla- 
nos anob, 67 kag nagamasakit, sa haywey sa Butuan City. Halin 
man siya sa isa ka ospital. Nareport pa sang iya mga himata ang 
iya pagkadula. Ginpagwa nga napatay si Anob sa isa ka 
engkwentro sa San Miguel, Surigao del Sur pagkasunod nga ad- 
law. Gulpi na lang nga gindul-ong ang iya nga bangkay sa isa ka 
punerarya sa Bayugan City. 

Narekord man ang kaso sang paglapas sa internasyunal nga 
makitawhanon nga laye sa pagbayolar sang mga suldado sang 
50th IB sa bangkay ni Onal osia Balaoing (Ka Puk-et), isa ka Pu- 
lang hangaway, nga napatay sa isa ka engkwentro sa Balbalan 
sadtong Marso 9. pasulit-sulit nila nga gintiro ang iya bangkay 
tubtob nga mabilwa ang kasudlan sini. Madamo nga bahin sang 
kamot kag tiil niya ang nabali. 

Sa Sorsogon, ginparada sang 9th ID bilang mga "surrende- 
ree" sila ni Nestor Estillon kag Edwin Jimenez sadtong Abril 3. 

Si Estillon ang iligal nga gin-aresto sang 22nd IB sa Bara- 
ngay Fabrica, Barcelona samtang si Jimenez, kilala bilang Ka 
Bro kag katapo sang hangaway sang banwa, ang gindakop sang 
31st IB sa Barangay Lapinig, Gubat sadtong Marso 9 samtang 
nagaduaw sa iya pamilya. 

Pilipinas, ginhimo nga tawo-tawo 
sang US sa estratehiya kontra China 


KAUPOD SANG PUMULUYO ang Partido komunista 
sang Pilipinas sa pagkundenar sa rehimen Marcos 
sa pakigkonsabuhay sini sa imperyalismong US 
agud itukod ang dugang nga apat ka base militar si- 
ni sa pungsod. Sadtong Abril 3, ginanunsyo ni Fer- 
dinand Marcos Jr ang paghatag niya sang "akses" 
sa mga tropa kag gamit militar sang US sa Camilo 
Osias Naval Base sa Sta. Ana, Cagayan, Lal-lo Air- 
port sa Lal-lo, Cagayan, Camp Melchor dela Cruz sa 
Gamu, Isabela kag Balabac Island sa Palawan. 

Ang mga lokasyon nga ini ang gintumod bi- 
lang mga "ginkasugtan nga lokasyon" sa idalom 
sang Enhanced Defense Cooperation Agreement 
(EDCA). Maga-agum sang ekstra-teritoryal nga 
mga kinamatarung ang militar sang US sa mga lu- 
gar nga ini. Buot hambalon, wala sang awtoridad 
ang Pilipinas nga italana ukon bisan usisaon ang 
mga aktibidad ukon ginatago nga mga armas sang 
mga tropa nga Amerikano sa mga ini. 

Sa pagsugot sang papet nga estado sa mga 
"lokasyon nga EDCA," nagasugot man ini nga ga- 
miton sang US ang Pilipinas bilang tawo-tawo sa 
estratehiya kontra China. Ginabutang sini sa pe- 
ligro ang kahilwayan kag kabuhi sang mga Pilipi- 
no. Katungdanan sang tanan nga mga Pilipino nga 
nagapalangga sa pungsod nga pangapinan ang 
pungsod paagi sa pagpamatok sa EDCA kag pag- 
duso nga bungkagon ang mga dumuluong nga ba- 
se militar sa pungsod. 


Pagpangawat sang mga mina kag dumuluong 


nga plantasyon sa Surigao del Sur 


W sang pulos para sa masang mangunguma kag lumad sang Suri- SX 
gao del Sur ang dalagku nga makinarya kag kagamitan sa agrikul- 
tura nga "ginhatag" sang Department of agriculture Caraga Region 
sadtong Marso 30. Para sa ila, desinyo lang ang mga kagamitan nga 
ini. Pamangkot nila: sa diin nga ulumhan pagagamiton ang mga ini 

nga ginwasak naman sang dalagku nga plantasyon kag opera- 

syon sang mina ang mga duta nga agrikultural sa prubinsya? 


Ang surigao del Sur ang may yara 
sang kabilugan nga takos nga 
523,050 ka ektarya sang duta kung 
sa diin nagahin dapat sa agrikultura 
ang 214,032 ektarya sini. Nagapa- 
nguna nga produkto sang prubinsya 
ang humay, mais, lubi, saging, abaka 
kag iban pa nga pananom sa pagkaon 
pareho sang kamoteng kahoy. Apang 
sa baylo nga pauswagon ang agrikul- 
tura, ginsungka ang mga duta nga 
agrikultural didto sa operasyon kag 
eksplorasyon sa mina kag ekspansyon 
sang dumuluong nga mga plantasyon. 

Sadtong Marso lang, ginbakal 
sang kumpaniya nga surigao Greens 
Agri Corp, subsidy sang A. Brown, 
ang 70,000 metro kwadrado nga duta 
sa banwa sang Barobo para sa 
ekspansyon sang plantasyon nga oil 
palm sini.Upod sini nga ginbakal ang 
isa ka oil palm milling plant sa na- 
sambit nga lugar. Ang A. Brown ang 
bantog sa pagpalayas kag pagpamin- 
tas sa mga Lumad kag mangunguma, 
masami nga kakunsabo ang Armed 
Forces of the Philippines (AFP), pare- 
ho sang ginhimo nga pagpalayas sa 
opol, Misamis Oriental. 

Sa bug-os nga CARAGA, rehiyon 
nga nalakipan sang Surigao del Sur, 
ginatantya nga yara sa 25,827.93 ek- 
tarya ang sakop sang mga plantasyon 
sang oil palm. Sa subong, nagaprod- 
yus ang ini nga mga plantasyon sang 
150,000 metriko tonelada nga krudo 
sang oil palm para pang-eksport. Na- 
talana nga palaparon pa ang planta- 
syon sini sa dugang nga 50,000 ek- 
tarya tubtob 200,000 ektarya sa 
bug-os nga rehiyon sang Eastern Pet- 
roleum group of Companies, isa ka 
Amerikano nga kumpaniya. 

Magluwas diri, na-uyatan man 

sang mga planta- 
syon sang saging 
sang Kumpaniya 
nga Japanese nga Sumifru ang mga 
duta nga pang-agrikultura sa Tagbina 
kag Barobo. May yara man sang ma- 
lapad nga plantasyon sang saging sa 
Tago nga ginapanag-iyahan sang 
kumpanya nga Falcon. ang mga pro- 
dukto sang mga plantasyon nga ini 
ang ginadala sa lain nga pungsod. 

Pugad man sang mga kumpaniya 
sa mina ang prubinsya. Tungod nga 
manggaran ini sa duna nga mineral, 
ilabi na ang Andap valley Complex 
nga may yara sang pinakadako nga 
reserba sang karbon sa bug-os nga 
kalibutan, nagalaway ang mga buruk- 
rata kag kahimbon nila nga mga du- 
muluong nga kumpaniya sa manggad 
sng prubinsya. 

Kabahin sa mga kumpanya nga 
ini ang Clarence T Pimentel Mining 
Corporation, Vicente T Pimentel, 
Marc Venture Mining Corporation, 
Carascal Nickel Corporation kag ma- 
damo pa. Yara man ang Abacus Mi- 
ning Corporation nga plano sakupon 
ang mga banwa sang San Miguel, San 
Agustin, Marihatag, Cagwait, Tago 
kag Lianga sa mina sang karbon. 

Kapid sang mga operasyon sa mi- 
na ang lapnagon nga militarisasyon 
batuk sa mga mangunguma kag Lu- 
mad nga nagapamatok. Sa Andap 
Valley nagapuyo ang mga Manobo 
kag Mamanwa nga nagakabuhi sa 
manggad sang lasang para sa ila nga 
pagkaon, bulong kag nagapanguna 
nga kinahanglanon. Gamit ang pwer- 
sa militar kag paramilitar, ginapala- 
yas sila sa ila duta nga palanubli-on. 

Sining nagligad nga lima ka tuig, 
wala sang untat kag tayuyon ang mga 

nakapokus nga operasyon militar, 
pagpamomba kag militarisasyon sa 
309 ka barangay sa prubinsya. Nag- 
dala ang mga operasyon nga ini sang 
makasiligni nga mga krimen batuk sa 
pumuluyo, kabahin na ang duha ka 
masaker sa Lianga sadtong 2015 kag 
2021. Natabo diri ang sulit-sulit kag 
lapnagon nga dislokasyon kag pag- 
bakwit sang mga Lumad tungod sa 
mga operasyon militar. Apektado in- 
di lang ang palangabuhian kag kabu- 
hi sang mga residente, kundi pati na 
ang ila mga eskwelahan nga ginpasi- 
ra sang militar sa panahon sang re- 
himen Duterte. 

Masobra isa ka dekada na nga 
ginasentrohan ang prubinsya kag 
bug-os nga rehiyon sang Caraga ang 
wala untat nga militarisasyon sa 
ngalan sang mina kag plantasyon. 
Sadtong 2008, gin gahin diri ang 
gintawag nga Investment Defense 
Force (IDF), mga pwersa militar kag 
paramilitar nga ang misyon amo nga 
depensahan ang mga ginapanag-i- 
yahan, imprastraktura kag mga pro- 
yekto sang mga makawat nga kum- 
paniya sang mina kag plantasyon. 

Ginbalhin man ang gamit sang 
mga duta nga agrikultural sa prubin- 
sya sang programa nga Expanded 
National Greening Program sang De- 
partment of Environment and Natu- 
ral Resources. Gintiplang sang DENR 
ang mga mangunguma agud magpa- 
sakop sa nasambit nga programa, ta- 
likdan ang ila tradisyunal nga pana- 
nom nga pagkaon, kag magtanom 
sang mga komersyal nga binhi pareho 
sang falcatta, prutas kag iban pa. W 

